OpenLLM-France/wikimedia huggingface dataset:
# Giuseppe Peano

Giuseppe Peano (Cuneo, Italia, 1858ko abuztuaren 27a - Turin, Italia, 1932ko apirilaren 20a) italiar matematikaria izan zen.

## Biografia

Irakaslea izan zen Turingo unibertsitatean eta Akademia Militarrean. Rivista di mathematica aldizkaria sortu zuen. Logika eta matematikazko printzipioak adierazteko zeinu-sistema bat asmatu zuen. Formulario mathematico (1894-1908) bost liburuz osaturiko obran, besteak beste, aritmetika, geometria, multzoen teoria, kalkulu infinitesimala eta bektore-kalkulua azaldu zituen. Calcolo differenziale e principi de calcolo integrale (1884, "Kalkulu diferentzialaren eta kalkulu integralaren printzipioak") eta Lezioni di analisi infinitesimale (1893, "Analisi infinitesimalaren gainean ikasgaiak") bere obrak, Augustin-Louis Cauchy frantses matematikariaren lanarekin batera, funtzioei buruzko teoria orokorraren obra nagusitzat hartzen dira. Aipagarriak dira halaber geometriari buruz idatzi zuen Applicazioni geometriche del calcolo infinitesimale (1887, "Kalkulu infinitesimalaren aplikazioak geometrian") eta matematika-logikari buruz idatzi zuen Calcolo geometrico (1888, "Geometria-kalkulua").
Nazioarteko hizkuntza bat sortzen saiatu zen halaber, hasieran Latino sine flexione eta gerora Interlingua izena hartu zuena. Latinaren, frantsesaren, alemanaren eta ingelesaren hitzez osaturiko hiztegia, eta gramatika soila zuen hizkuntza zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191029
* Multimedia: Giuseppe Peano / Q191029
# Giuseppe Saracco

Giuseppe Saracco (Bistagno, 1821eko urriaren 6a - ibidem, 1907ko urtarrilaren 19a) italiar finantzari eta politikaria izan zen. Italiako lehen ministroa izan zen 1900eko ekainetik 1901eko otsailera.
Piemonteko parlamentuan sartu eta Cavourren alde egin zuen. Cavour hil ondoren Urbano Rattazziren alderdian sartu zen. 1864tik Italiako finantzez arduratu zen eta 1865ean senatari izendatu zuten, 1898an senatuko presidente hautatu aurretik.
1900eko ekainean lehen ministro hautatu zuten eta hilabete geroago Hunberto I.a erregea hil egin zen. Legebiltzarrak 1901eko otsailean gaitzetsi zuen Saraccoren jokaera ahula zamaketarien greba baten aurrean, eta honek dimisioa eman zuen.
* Datuak: Q739031
* Multimedia: Giuseppe Saracco / Q739031
# Giuseppe Sarti

Giuseppe Sarti (Faenza, Italia, 1729ko abenduaren 1ean bataiatua - Berlin, Alemania, 1802ko uztailaren 28a) italiar musikagilea izan zen.

## Biografia

Giovanni Battista Martiniren ikasle izan zen Bolonian. 1748-1750. urteetan Faenzako katedraleko organista izan zen. 1751. urtean lehen opera estreinatu zuen, Pompeo in Armenia. 1755-1765 eta 1768-1775 urteetan Kopenhageko gorteko musika-zuzendaria izan zen. 1784an Katalina Handiak San Petersburgoko gorteko musikagile izendatu zuen, eta geroago, Potemkin printzearen eta Paulo enperadorearen musikagile izan zen. Veneziako Ospedale della Pietàn aritu zen.
Operak idatzi zituen, batez ere, baita eliz musika ere.

### OperaK

* Il re pastore (1752)
* Il Vologeso (1754)
* Antigono (1754)
* Ciro riconosciuto, (1755)
* Arianna e Teseo (1756)
* Anagilda (1758)
* Armida abbandonata (1759)
* Achille in Sciro (1759)
* Andromaca (1759-1760)
* Filindo (1760)
* Nitteti (1760) (Copenhague, 1. bertsioa)
* La Semiramide riconosciuta (1762)
* Didone abbandonata (1762)
* Il gran Tamerlano (1764)
* Nitteti (1765) (Venecia, 2ª versión)
* Le gelosie villane (1776)
* Medonte, re di Epiro (1777)
* Adriano en Siria (1778)
* Giulio Sabino (1781)
* Alessandro e Timoteo (1782)
* Fra i due litiganti il terzo gode (1782)
* Gli Amanti Consolati (1784)
* Armida e Rinaldo (1786)
* Siroe, re di Persia (1799)
* Enea nel Lazio (1799)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q455199
* Multimedia: Giuseppe Sarti / Q455199
# Giuseppe Pella

Giuseppe Pella (Valdengo, 1902ko apirilaren 18a - Erroma, 1981eko maiatzaren 31) italiar politikaria izan zen. Italiako lehen ministroa izan zen 1953tik 1954ra.
Ekonomian graduatu zen Turinen eta Erromako eta Turingo unibertsitateetako irakasle izan zen. Bere lanari eusteko Alderdi Nazional Faxistarekin bat egin behar izan zuen arren, Bigarren Mundu Gerran Italiako erresistentziaren Askapenerako Batzorde Nazionalarekin kolaboratu zuen.
Gerraren ondoren Kristau Demokraziarekin bat egin zuen eta 1946an Asanblea Konstituziogileko kide hautatu zuten. Diputatua (1948-68), senataria (1968-76), Ogasun ministroa (1948-51; 1952-53), Finantza ministroa (1947-48; 1972), Aurrekontu ministroa (1948-54; 1960-62) eta Kanpo Arazoetako ministroa (1953-54; 1957-58; 1959-60) izan zen. Bere politika ekonomiko eta monetario liberalek Italia berreraikitzen lagundu zuten gerraostean.
1953ko abuztuan lehen ministro izendatu zuten aurrekontua onartzeko. Josip Broz Tito presidente jugoslaviarrarekin liskarrak izan zituen Trieste hiriaren inguruan. 1954ko urtarrilean dimititu zuen, bere alderdian barne liskarrak izan ondoren.
1954tik 1956ra Europako Parlamentuko presidentea izan zen.

## Kanpo estekak

* Datuak: Q320963
* Multimedia: Giuseppe Pella / Q320963
# Giuseppe Pericu

Giuseppe Romeo Pericu (Genova, Italia, 1937ko urriaren 20a - ibidem, 2022ko ekainaren 13a) italiar abokatua eta politikaria izan zen, Ezkerreko Demokratak alderdiko kidea; 1994tik 1996 arte Italiako Diputatuen Ganberako legebiltzarkide izan zen. 1997tik 2007 arte Genovako alkatea izan zen, zentro-ezkerreko koalizio baten babesarekin.
2013az geroztik Arte Ederretako Hizkuntza Akademiaren burua izan zen.

## Erreferentziak

* ↑ (Italieraz) CV de Giuseppe Pericu
* ↑ (Italieraz) «E' morto l'ex sindaco di Genova Giuseppe Pericu - Notizie - Ansa.it» Agenzia ANSA 2022-06-13 (Noiz kontsultatua: 2024-06-24).
* ↑ (Italieraz) Giuseppe Pericu è il nuovo presidente dell'Accademia Ligustica di Belle Arti di Genova

## Kanpo estekak

* (Italieraz) Giuseppe Pericu
* Datuak: Q930444
* Multimedia: Giuseppe Pericu / Q930444
# Gorgomendi

Gorgomendi edo Aloña Gipuzkoako mendia da, izen bereko mendilerroaren mendebaldean kokaturik dagoena eta izena ematen diona, tontorrik altuena Botreaitz den arren. Belar eta Kurtzezar mendien artean dago.
Tontorrean urrutitik ikus daitekeen gurutze handia paratuta dago.

## Abiapuntuak

* Arantzazu: Ordu bat eta erdi.
* Uribarri: Ordu 2.
* Oñati: 3 ordu.

## Ikus, gainera

* Gipuzkoako mendiak

## Erreferentziak

* ↑ Euskal Herriko Mendien Katalogoa 2007ko otsaila, 2009ko apirila, Euskal Mendizale Federazioa. Katalogo horretako toponimoek Euskaltzaindiaren Onomastika Batzordearen oniritzia dute. (EODA) Gorgomendi (Mendikat)
* ↑ Mendikat, Gorgomendi (1.244 m)

## Kanpo estekak

* Datuak: Q60432539
# Gorgona (uhartea)

Gorgona, Italiako uharte bat da, Toskanar uhartedian, Liguriako itsasoa eta Tirreno artean.
* Datuak: Q19347
* Multimedia: Isola di Gorgona / Q19347
# Gorgona uhartea

Gorgona uhartea, Kolonbiako uharte bat da, Ozeano Barean.
* Datuak: Q982879
* Multimedia: Gorgona Island (Colombia) / Q982879
# Gorgonio Renteria

Gorgonio Renteria Leniz (Elantxobe, Bizkaia, 1868ko irailaren 9a - Baiona, Lapurdi, 1940ko urtarrilaren 27a) politikari jeltzalea eta euskal idazlea izan zen.

## Bizitza

Filipinetan pasa zituen hogei bat urte, merkataritza ontziko kapitain zela. 1897-1898 urte bitartean hainbat olerki eman zituen argitara, Euskalzale aldizkarian: Euskalzale-ri, Lora bateri, Amarentzat, Baserriko egun barria eta Urruntasuna. Ibaizabal aldizkarian ere idatzi zuen 1903tik aurrera.
Bere jaioterrira itzuli zelarik, politikan hasi zen, eta, 1916-1920 bitartean, Euzko JEL-Batzako Euskadi Buru Batzar eta Bizkai Buru Batzarreko lehendakari izan zen. Bizkaiko diputatu izan zen, bestalde, 1917an, eta Elantxobeko alkate hainbat aldiz. Artikulu ugari idatzi zuen Euzkadi, Ekin eta Gudari aldizkarietan. Espainiako Gerra Zibilean Baionara erbesteratu eta han hil zen handik denbora laburrera.

## Lanak
### Bilduma

* Izartu euskaldunak! Elantxobetar baten olerkiak eta artikuluak (2005, Labayru)

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Bibliografia

* Sudupe, Pako (1999): Gorgonio Renteria, Eusko Jaurlaritza.

## Kanpo-estekak

* Gorgonio Renteria literaturaren zubitegian
* Datuak: Q12258660
# Gorgoglione

Gorgoglione Italiako udalerri bat da. Materako probintzian kokatuta dago, Basilicata eskualdean. 864 biztanle ditu, 34,93 kilometro koadroko azaleran banatuta.

## Mugakideak

Gorgoglionek honako udalerri hauekin egiten du muga:
Aliano Guardia Perticara Pietrapertosa Cirigliano Corleto Perticara Missanello Stigliano

## Kanpo estekak

* Datuak: Q52290
* Multimedia: Gorgoglione / Q52290
# Gorgona

Gorgona, antzinako greziarren artean, hiru emakumezko munstroetako bakoitza zen: Estenea, Euriala eta Medusa.
Sugez inguraturik, hegodun eta atzamar zorrotz eta hagin beldurgarriak zituztela irudikatu ohi ziren. Medusa, hilkorra zen ahizpa bakarra, oso neska liraina zen, baina Ateneak ileak suge bihurtu zizkion, eta hura ikusten zuen oro harri bihurturik geratu ohi zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q102059
* Multimedia: Gorgons / Q102059
# Gorgonzola

Gorgonzola Italiako gazta urdin mota bat da. Jatorriz, Lombardiako Gorgonzola eskualdea da. Behi esne pasteurizatuaz egin ohi da. Maiz Italiako gastronomiako plater askotan osagai gisa erabiltzen da.

## Kanpo estekak

* Datuak: Q209044
* Multimedia: Gorgonzola (cheese) / Q209044
# Green Island (New York)

Green Island New York estatuko herri bat da. Albany konderrian kokatua dago. 2010ean 2.620 biztanle zituen, 1,94 kilometro koadrotan banatuta.

## Ikus, gainera

* Albany konderria

## Kanpo estekak

* Datuak: Q3461486
* Multimedia: Green Island, New York / Q3461486
# Green Lake konderria (Wisconsin)

Green Lake konderria (ingelesez: Green Lake County) Wisconsinko konderri bat da, Ameriketako Estatu Batuetan. Hiriburua Green Lake da. 2010eko zentsuaren arabera 19.051 biztanle zituen, Green Lake kilometro koadroko azaleran.

## Geografia

Green Lake konderriak 984,97 kilometro koadro ditu. Horietatik 79,93 ura dira. Beste 905,04 lurra dira. Biztanleria dentsitatea 19,34 da.

## Demografia

2010eko zentsoan bizi ziren 19.051 pertsonetatik 18.733 txuriak edo hispanoak dira. Horietatik hispano edo latino kategorian 743 dira. 79 beltzak edo afroamerikarrak. 46 amerikar natiboak ziren eta 5 Hawaii edo Pazifikoko irletako natiboak. 85 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 97 pertsonek kokatzen zuten.

### Biztanleria piramidea
## Kanpo estekak

* Datuak: Q500891
* Multimedia: Green Lake County, Wisconsin / Q500891
# Green Lane (Pennsylvania)

Green Lane Pennsylvaniako borough bat da. Montgomery konderrian kokatua dago. 2010ean 508 biztanle zituen, 0,86 kilometro koadrotan banatuta.

## Ikus, gainera

* Montgomery konderria

## Kanpo estekak

* Datuak: Q1183476
* Multimedia: Green Lane, Pennsylvania / Q1183476
# Green Lantern

Green Lantern, euskaraz Linterna Berdea, DC Comics komiki argitaletxearen hainbat superheroien izena da. Lehenbizikoa, Alan Scott, Bill Finger eta Martin Nodellek sortu zuten eta lehenbiziko aldiz All-American Comics komiki liburuaren 16. zenbakian agertu zen (1940ko maiatzaren 17a). Ondoren beste hainbat pertsonek Green Latern superheroia izan dira, Hal Jordan, Guy Gardner, John Stewart, Kyle Rayner, Simon Baz, Jessica Cruz eta John Diggle.
Bere ahalmenak honakoak dira: Boterearen eraztuna eta pentsamenduaren bidez argi berde solidozko manifestazioak sortzea; hegan egitea.

## Zinema

Zineman Ryan Reynolds aktoreak antzeztu du.
* Green Lantern (2007)
* Datuak: Q32884
* Multimedia: Green Lantern and his cast / Q32884
# Green Isle (Minnesota)

Green Isle Minnesotako hiri bat da. Sibley konderrian kokatua dago. 2010ean 559 biztanle zituen, 2,54 kilometro koadrotan banatuta.

## Ikus, gainera

* Sibley konderria

## Kanpo estekak

* Datuak: Q1005671
* Multimedia: Green Isle, Minnesota / Q1005671
# Green Lake (Wisconsin)

Green Lake Ameriketako Estatu Batuetako hiri bat da. Green Lake konderrian dago, Wisconsin estatuan. 1.001 biztanle ditu. Green aintziraren iparraldeko kostan dago. Beste aldean izen bereko herria dago.

## Ikus, gainera

* Green Lake konderria

## Kanpo estekak

* Datuak: Q931791
* Multimedia: Green Lake, Wisconsin / Q931791
# Green Hills (Pennsylvania)

Green Hills Pennsylvaniako borough bat da. Washington konderrian kokatua dago. 2010ean 29 biztanle zituen, 2,39 kilometro koadrotan banatuta.

## Ikus, gainera

* Washington konderria

## Kanpo estekak

* Datuak: Q1183620
* Multimedia: Green Hills, Pennsylvania / Q1183620
# Green Grass (Hego Dakota)

Green Grass Ameriketako Estatu Batuetako erroldak esleitutako leku bat da. Dewey konderrian dago, Hego Dakota estatuan. 21 biztanle ditu, 21,064465 kilometro koadroko azaleran banatuta.

## Ikus, gainera

* Dewey konderria

## Kanpo estekak

* Datuak: Q2296959
# Green Hill (Tennessee)

Green Hill Ameriketako Estatu Batuetako erroldak esleitutako leku bat da. Wilson konderrian dago, Tennessee estatuan. 6.518 biztanle ditu, 10,252971 kilometro koadroko azaleran banatuta.

## Ikus, gainera

* Wilson konderria

## Kanpo estekak

* Datuak: Q3314551
# Green Lantern (filma)

Green Lantern (euskaraz Linterna Berdea) 2011ko Martin Campbell zeelandaberriar zinema zuzendariak zuzendutako superheroi film bat da. DC Comics argitaletxeko Green Lantern superheroiaren komikietan oinarritua dago. Ryan Reynolds, Blake Lively, Peter Sarsgaard, Mark Strong, Angela Bassett eta Tim Robbins aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Hal Jordan (Ryan Reynolds) proba-pilotuak hiltzorian dagoen estralurtar bati superbotereak ematen dizkion eraztun bat jaso du, bai eta unibertsoan bakea mantentzeko betekizuna duen galaxiarteko eskoadroloi bateko kidea izateko aukera ere: Unibertsoaren Zaindariak direlakoak. Hal Jordanek ardura hori ekidin nahiko du, baina Lurrak eta Green Lantern Corps taldeak mehatxu bati aurre egin behar izateak heroi batean bilakatzera derrigortuko dute.

## Aktoreak

* Ryan Reynolds: Hal Jordan / Green Lantern
* Blake Lively: Carol Ferris
* Peter Sarsgaard: Hector Hammond doktorea
* Mark Strong: Thaal Sinestro
* Tim Robbins: Robert Hammond senataria
* Jay O. Sanders: Carl Ferris, Carol Ferrisren aita
* Taika Waititi: Thomas Kalmaku, Hal Jordanen adiskidemina
* Angela Bassett: Amanda Waller doktorea
* Mike Doyle: Jack Jordan, Jordanen anaia
* Jon Tenney: Martin Jordan, Hal Jordanen aita
* Leanne Cochran: Janice Jordan
* Temuera Morrison: Abin Sur
* Jeff Wolfe: Bob Banks
* Geoffrey Rush (ahotsa): Tomar-Re
* Michael Clarke Duncan: Kilowog
* Clancy Brown (ahotsa): Parallax
* Nick Jandl: Jim Jordan, Hal Jordanen anaia
* Dylan James: Jason Jordan, Jim Jordanen bigarren semea eta Hal Jordanen hiloba
* Jenna Craig: Carol Ferris, hamaika urterekin

## Kanpo estekak

* Green Lantern filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q903885
* Multimedia: Green Lantern (film) / Q903885
# Franz Kaiser

Franz Kaiser (1891ko apirilaren 25a -1962ko martxoaren 13a) astronomo alemaniar bat izan zen.
Heidelberg-Königstuhl Estatu behatokian lan egin zuen 1911 eta 1914 bitartean, non bere fisika doktoretza egiten egon zen, 1915ean lortu zuena. Garai honetan Heidelberg asteroideak aurkitzeko zentru garrantzitsu bat zen, eta Kaiserrek zenbati asteroide aurkitu zituen hemen egon zen bitartean
3183 Franzkaiser asteroideak bere omenez jasotzen du izena.
# Franz König

Franz König (Sankt Pölten, 1905eko abuztuaren 3a - Viena, 2004ko martxoaren 13a) austriar kardinala izan zen.
Filosofian eta teologian doktoratu zen Erromako Unibertsitate Pontifizio Gregoriatarran. 1933an apaiztu ondoren, kapilau eta irakasle izan zen. 1956an Vienako artzapezpiku izendatu zuten eta 1958an Joan XXIII.a Aita Santuak kardinal sortu zuen. Hiru konklabetan parte hartu zuen: 1963an, 1978ko abuztuan eta 1978ko urrian.
Joan XXIII.ak izendatutakoetatik bizirik atera zen azken kardinala izan zen.
* Datuak: Q78546
* Multimedia: Franz König / Q78546
# Franz Lehár

Franz Lehár (hungarieraz: Lehár Ferenc; Komárom, 1870eko apirilaren 30a - Bad Ischl, Austria, 1948ko urriaren 24a) hungariar jatorriko austriar musikagilea izan zen. Orkestra militar bateko zuzendari izan zen, eta hainbat opereta idatzi zituen, mundu guztian ezagun egingo zirenak: Die lustige Witwe (1905, «Alargun alaia»), Der Graf von Luxemburg (1909, «Luxenburgoko kondea»), Paganini (1925), Der Tsarévitch (1926) eta Das Land des Lachelns (1929, «Irrifarren Herria»).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q191917
* Multimedia: Franz Lehár / Q191917
# Franz Josef Kaiserraren fiordoa

Franz Josef Kaiserraren fiordoa, danieraz: Kejser Franz Josef Fjord, Groenlandiako ekialdeko kostaldeko fiordo bat da. 190 kilometro luze ditu.
Ipar-ekialdeko Groenlandiako natura parkean dago.
* Datuak: Q1721512
* Multimedia: Franz Josef Fjord / Q1721512
# Franz Kline

Franz Kline (Wilkes-Barre, Pennsylvania, 1910eko maiatzaren 23a - New York, 1962ko maiatzaren 13a) estatubatuar margolaria izan zen.
Artea ikasi zuen Bostongo Unibertsitatean. New Yorken garatu zituen bere teknika artistikoak. Irakasle izan zen Black Mountain Collegen eta Brooklyngo Pratt Institutuan. 1946tik 1962ra bitarteko udak margotzen eman zituen Provincetownen.
Espresionismo abstraktuaren mugimenduko kide izan zen 1940 eta 1950eko hamarkadetan. New Yorkeko eskolako kide izan zen action painting-eko beste margolari batzuekin batera: Jackson Pollock, Willem de Kooning, Robert Motherwell, John Ferren, eta Lee Krasner, olerkari, dantzari eta musikariez gain.
# Fred Zinnemann

Fred Zinnemann (Viena, 1907ko apirilaren 29 – Londres, 1997ko martxoaren 14) jatorri juduko Austriako zinema zuzendaria izan zen.
Alemanian Billy Wilder eta beste batzuen lagun hasi zen zinemagintzan. Ameriketako Estatu Batuetara joan zen orduan, ikastera. Hollywooden extra gisa hasi zen. Zuzendari bezalako lehen filmak ez ziren oso nabarmenak, baina 1944an haren lehen arrakasta lortu zuen: The Seventh Cross Spencer Tracyrekin.
Genero ezberdineko film asko zuzendu zuen. Berak zuzendutako 19 aktoreek Oscar saria eskuratu zuten. Haien artean: Frank Sinatra, Audrey Hepburn, Glynis Johns, Paul Scofield, Robert Shaw, Wendy Hiller, Jason Robards, Vanessa Redgrave, Jane Fonda, Gary Cooper eta Maximilian Schell. Aktoreen hautaketari zegokion oso trebea izan zen beti Zinnemann.
Sei hamarkadatan Zinnemannek 22 film luze zuzendu ditu. Artisau saiatua, zertzelada guztietan jartzen zuen arreta. Haren filmetan, pertsonaien dilema moralak dira hizpide nagusietakoa. Protagonistak ausart jokatu behar du haren sinesmenen defentsan.

## Filmografia hautatua

* The Search (1948)
* The Men (1950)
* High Noon (1952)
* From Here to Eternity (1953)
* Oklahoma! (1956)
* The Nun's Story (1959)
* The Sundowners (1960)
* Behold a Pale Horse (1964)
* A Man for All Seasons (1966)
* The Day of the Jackal (1973)
* Julia (1977)
* Five Days One Summer (1982)
* Datuak: Q55420
* Multimedia: Fred Zinnemann / Q55420
# Fred urakana (2009)

Fred urakana 2009ko 7. ekaitza izan zen.

## Kanpo estekak

* (Ingelesez) Urakanari buruzko txostena.
* Datuak: Q2665625
* Multimedia: Hurricane Fred (2009) / Q2665625
2009ko Atlantikoko zikloi tropikalak :
| Lehena | Ana | Bill | Claudette | Danny | Erika | Fred | Zortzigarrena | Grace | Henri | Ida | Joaquin | Kate | Larry | Mindy | Nicholas | Odette | Peter | Rose | Sam | Teresa | Victor | Wanda |
# Fred van Zutphen

Fred van Zutphen (Veghel, 1971ko urtarrilaren 7a) arkularia da. Herbehereak ordezkatu zuen 2000ko Udako Olinpiar Jokoetan.

## Erreferentziak

* ↑ Fred van Zutphen
* ↑ Fred VAN ZUTPHEN

## Kanpo estekak

* Datuak: Q2753120
# Fred Tatasciore

Frederick "Fred" Tatasciore, (New York, 1967ko ekainaren 15a) Estatu Batuetako ahots-aktore bat da. Hulk antzezteagatik ezaguna da.
# Fred Willard

Frederick Charles Willard (Cleveland, Ohio, 1933ko irailaren 18a - Los Angeles, Kalifornia, 2020ko maiatzaren 15a) estatubatuar aktorea, umorista eta idazlea izan zen. WALL•E, American Wedding eta Fifty Shades of Black filmetan antzezteagatik ezaguna zen. Horrez gain, Rob Reinerren This Is Spinal Tap eta Christopher Guesten Waiting for Guffman, Best in Show, A Mighty Wind, For Your Consideration eta Mascots dokuparodietan antzeztu zuen.
* Datuak: Q449521
* Multimedia: Fred Willard / Q449521
# Fred Timakata

Frederick "Fred" Karlomuana Timakata (Emae, 1936 – 1995) vanuatuar artzain metodista eta politikaria izan zen. Vanuatuko 2. presidentea izan zen 1989tik 1994ra.
Irakasle izateko ikasi zuen eta eskolak eman zituen Espiritu Santo uhartean. Fijiko Metodista Ikastetxe Teologikoan ere ikasi zuen eta parrokia bateko artzain izan zen hainbat urtez.
Hebrida Berrien Alderdi Nazionalaren sortzaileetako bat izan zen, eta 1973an alderdiko presidenteorde hautatu zuten. 1980an independentzia lortu ondoren, lehen ministrorde izendatu zuten. 1983tik 1987ra parlamentuko presidente izan zen eta 1984an laburki herrialdeko jarduneko presidente.
1989an hautatu zuten lehendakari, eta 1989ko urtarrilaren 30etik 1994ko urtarrilaren 30era arte egon zen agintean.

## Kanpo estekak

* Datuak: Q878543
# Fred Stoller

Frederick "Fred" Stoller (Chicago, 1958ko martxoaren 19a - ), Estatu Batuetako aktorea da.

## Filmografia

* Seinfeld
* Crank Yankers
* WordGirl - Chuck the Evil Sandwich Making Guy
* Open Season 2 - Stanley
* Open Season 3 - Stanley
* Datuak: Q1202481
* Multimedia: Fred Stoller / Q1202481
# Groeneiland

Groeneiland, Karibeko Saba uhartean dagoen uhartetxo bat da.
# Groenlandiako izotz-geruza

Groenlandiako izotz-geruza (groenlandieraz: Sermersuaq) 1.710.000 km²-ko azalera duen eremua da, uharteko %80a estaltzen duena. Antartikako izotz-geruzaren ondoren, munduko bigarren handiena da, 2.400 kilometroko luzera du eta. Bataz besteko izotzaren lodiera 2.135 metrokoa da. Adituen arabera klima aldaketa dela eta, 2.000 urtetan desagertu egingo da. Horrez itsas mailaren hazkundea suposatuko luke, 7,2 metrotan hain zuzen ere.
Batzuetan danieraz indlandsis diote, uharteko izotz esan nahi duena.

## Erreferentziak

* ↑ Spotts, Pete. (2012-3-13). «Greenland's ice sheet: Climate change outlook gets a little more dire» Christian Science Monitor.
* ↑ Climate Change 2001: The Scientific Basis. Contribution of Working Group I to the Third Assessment Report of the Intergovernmental Panel on Climate Change (IPCC) [Houghton, J.T.,Y. Ding, D.J. Griggs, M. Noguer, P.J. van der Linden, X. Dai, K. Maskell, and C.A. Johnson (eds.)]. Cambridge University Press, Cambridge, United Kingdom and New York, NY, USA, 881pp. ,, and .

## Kanpo estekak

* Datuak: Q1542432
* Multimedia: Greenland ice sheet / Q1542432